Ladìnia

La Ladinia la xe la rejon dolomìtega indoe che la xe parlada la lengua ladina. No i ghe xe mai stai reconossimenti ofiçiali o enti aministradivi corispondenti a la Ladinia.

La cavedal la xe considerada Cortina d'Anpeço (Anpezo)

 Pavion 
El pavion ladin el xe nassesto el 5 majo 1920 inte l'ocasion de na protesta de i rapresentanti locali contro el Tratà de Saint-Germain che no 'l riconossea mia a 'l pòpolo ladin el dret a l'autodeterminaçion. El pavion presentà el jera fato de tre bande orisontali çeleste-bianco-verdo che le sinbolejava la natura de le Dolomiti: el verdo de i prai e de i boschi, el bianco de la neve che coerxe le Dolomiti e el çeleste de 'l çiel. Inte 'l periodo fassista el jera stà deciarà ilegal da 'l Goerno Italian.

 Zeografìa 
El teritorio de la Ladinia el se stende pa çirca 1.200 km2 e el xe ocupà patoco da le Dolomiti. Inte 'l çentro el se stende el Massiço de 'l Sela, ndoe che 'l se dirama le çincue vali ladine: Val de Fassa (Fascia) in Trentin, Val Gardena (Gherdëina) e Val Badìa (Gran Ega) in Sud Tirol e Livinalongo (Fodom) e Val d'Anpeço in Vèneto.

Le prinçipali vete ladine le xe la Marmolada (Marmolèda), l'Antelao e la Tofana de Mezo.

I corsi d'acua ladini i xe tuti de caràtare torentiçio.
L'Avissio, che 'l nasse da 'l jaçer de la Marmolada, l'é el piassè longo e cuel co la major portada d'acua. 
Altri fiumi inportanti i xe el Cordéol e el Boite che el moja Cortina.

 Aministraçion 
Aministrativamente la Ladinia la xe spartìa tra do rejon, tre provinçie e vari comuni zeneralmente cei.
 Comuni ladini 
 Comuni  In ladin Provinça Superfiçe Popolaçion (1) Cortina d'Anpeço Anpezo Belun 254,51 km²6.150  Ortisei Urtijëi Bolxan 24 km²4.569 Badìa Badia Bolxan 82 km²3.237 Marebe Mareo Bolxan 161 km²2.684 Moena Moena Trento 82 km²2.628 Selva de Val Gardena Sëlva Bolxan 53 km²2.589 Poça de Fassa Poza Trento 73 km²1.983 Canaçei Cianacei Trento 67 km²1.844 Santa Cristina Valgardena S. Crestina-Gherdëina Bolxan 31 km²1.840 San Martino in Badìa San Martin de Tor Bolxan 76 km²1.727 Livinalongo de 'l Col de Lana Fodom Belun 99 km²1.436 Corvara in Badìa Corvara Bolxan 42 km²1.266 La Vale La Val Bolxan 39 km²1.251 Vigo de Fassa Vich Trento 26 km²1.142 Canpitel de Fassa Ciampedel Trento 25 km²732 Soraga Sorèga Trento 19 km²677 Maçin Mazin Trento 23 km²440 Col Santa Luçìa Col Belun 15 km²418 TOTAL - - 1.191 km²36.613


Categoria:Pàjine co erori inte łe mape